Ehdotus: neuvoston asetus Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2001 väliseksi ajaksi koskevan pöytäkirjan tekemisestä /* KOM/2000/0690 lopull. - CNS 2000/0287 */



Virallinen lehti nro 062 E , 27/02/2001 s. 0288 - 0293



Ehdotus: NEUVOSTON ASETUS Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2001 väliseksi ajaksi koskevan pöytäkirjan tekemisestä (komission esittämä) PERUSTELUT Euroopan yhteisön ja Päiväntasaajan Guinean tasavallan välisen kalastussopimuksen liitteenä olevan pöytäkirjan voimassaolo päättyi 30.6.2000. Sopimuspuolet ovat päättäneet jatkaa pöytäkirjan voimassaoloa vuodella. Sopimuspuolet parafoivat uuden pöytäkirjan 16.6.2000 Euroopan yhteisön kalastusalusten Päiväntasaajan Guinean vesillä 1.7.2000-30.6.2001 välisenä aikana harjoittaman kalastuksen teknisten ja taloudellisten edellytysten vahvistamiseksi. Näillä perusteilla komissio ehdottaa, että neuvosto hyväksyisi tämän uuden pöytäkirjan.. Ehdotus neuvoston päätökseksi uuden pöytäkirjan väliaikaisesta soveltamisesta siihen asti, kun se tulee lopullisesti voimaan, on tekeillä erillisessä menettelyssä. 2000/0287 (CNS) Ehdotus: NEUVOSTON ASETUS Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2001 väliseksi ajaksi koskevan pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL ottaa huomioon Euroopan parlamentin lausunnon [2], [2] EYVL sekä katsoo seuraavaa: (1) Euroopan yhteisön ja Päiväntasaajan Guinean tasavallan hallituksen välillä Päiväntasaajan Guinean rannikon edustalla harjoitettavasta kalastuksesta tehdyn sopimuksen [3] mukaisesti yhteisö ja Päiväntasaajan Guinean tasavalta ovat käyneet neuvotteluja pidentääkseen 30 päivänä kesäkuuta 2000 päättyneen pöytäkirjan voimassaoloa. [3] EYVL L 188, 16.7.1984, s. 2. Sopimus sellaisena kuin se on muutettuna asetuksella (ETY) N:o 252/87 (EYVL L 29, 30.1.1987, s. 1) hyväksytyllä sopimuksella. (2) Näiden neuvottelujen päätteeksi parafoitiin 16 päivänä kesäkuuta 2000 uusi pöytäkirja edellä mainitussa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2000 ja 30 päivän kesäkuuta 2001 väliseksi ajaksi. (3) On yhteisön edun mukaista hyväksyä tämä pöytäkirja. ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2001 väliseksi ajaksi koskeva pöytäkirja. Pöytäkirjan teksti on tämän asetuksen liitteenä. 2 artikla Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: >TAULUKON PAIKKA> Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirja yhteisöä sitovasti. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja PÖYTÄKIRJA Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2000 ja 30 päivän kesäkuuta 2001 väliseksi ajaksi 1 artikla Sopimuksen 2 artiklassa määrätyt kalastusmahdollisuudet vahvistetaan 1 päivänä heinäkuuta 2000 alkaen yhdeksi vuodeksi seuraavasti: -nuottaa käyttävät tonnikalan pakastusalukset: 30 alusta, -pintasiima-alukset: 30 alusta, -vapaapyydyksiä käyttävät tonnikala-alukset: 8 alusta. 2 artikla 1. Sopimuksen 6 artiklassa tarkoitettu taloudellinen korvaus on 1 artiklassa määrättynä ajanjaksona 200 000 EUR. Tämä summa kattaa 4 000 tonnin tonnikalasaaliit Päiväntasaajan Guinean vesillä. Jos yhteisön alusten Päiväntasaajan Guinean vesillä pyytämät tonnikalasaaliit ylittävät tämän määrän, edellä mainittua summaa nostetaan samassa suhteessa. 2. Päiväntasaajan Guinean tasavallan hallitus on yksin toimivaltainen määräämään tämän korvauksen käytöstä. 3. Korvaus maksetaan Päiväntasaajan Guinean valtionkassan tilille nro 4160, Banque des Etats d'Afrique Centrale (BEAC), Malabo. Mahdolliset muutokset ilmoitetaan Euroopan yhteisöjen komissiolle. 3 artikla Yhteisö osallistuu lisäksi 1 artiklassa tarkoitettuna aikana 16 700 EUR Päiväntasaajan Guinean sellaisen tieteellisen tai teknisen ohjelman rahoitukseen, jonka tarkoituksena on lisätä tietoa Päiväntasaajan Guinean yksinomaisen talousalueen kalavaroista. Päiväntasaajan Guinean tasavallan hallitus päättää tämän summan käyttämisestä, ja se maksetaan Päiväntasaajan Guinean viranomaisten ilmoittamalle tilille. Päiväntasaajan Guinean toimivaltaiset viranomaiset antavat komissiolle lyhyen selostuksen näiden varojen käytöstä. 4 artikla Osapuolet ovat yhtä mieltä siitä, että merikalastusalalla työskentelevien henkilöiden osaamisen kehittäminen on ensiarvoisen tärkeää osapuolten välisen yhteistyön onnistumisen kannalta. Tätä varten yhteisö helpottaa Päiväntasaajan Guinean kansalaisten pääsyä sen jäsenvaltioiden oppilaitoksiin ja myöntää tässä tarkoituksessa heidän käyttöönsä 1 artiklassa tarkoitettuna aikana apurahoja tutkimusta tai käytännön harjoittelua varten kalastukseen liittyvissä tieteellisissä, teknisissä ja taloudellisissa oppiaineissa. Näitä apurahoja voidaan myös käyttää sellaisissa valtioissa, joiden kanssa yhteisöllä on yhteistyösopimus. Näiden apurahojen kokonaiskustannukset voivat olla enintään 46 700 EUR. Osa tästä määrästä voidaan Päiväntasaajan Guinean viranomaisten pyynnöstä käyttää kalastusalan kansainvälisiin kokouksiin osallistumisesta aiheutuvien kustannusten peittämiseen. Tämä määrä on maksettavissa sitä mukaa kun sitä käytetään. 5 artikla Yhteisö osallistuu lisäksi 56 700 EUR suuruisella määrällä kalastuksen valvontarakenteita ja muuta kalastusta kuin teollista kalastusta tukevien ohjelmien rahoitukseen. Nämä varat asetetaan Päiväntasaajan Guinean kala- ja metsätalousministeriön käyttöön, joka ilmoittaa tähän maksuun käytettävän pankkitilin. Tämä määrä on maksettavissa sitä mukaa kun sitä käytetään. 6 artikla Jos yhteisö ei suorita 2 ja 3 artiklassa määrättyjä maksuja, tämän pöytäkirjan soveltaminen voidaan keskeyttää. 7 artikla Kumotaan Euroopan talousyhteisön ja Päiväntasaajan Guinean tasavallan hallituksen välillä Päiväntasaajan Guinean rannikon edustalla harjoitettavasta kalastuksesta tehdyn sopimuksen liite ja korvataan se tämän pöytäkirjan liitteellä. 8 artikla Tämä pöytäkirja tulee voimaan sen allekirjoituspäivänä. Sitä sovelletaan 1 päivästä heinäkuuta 2000. LIITE YHTEISÖN ALUSTEN KALASTUSTOIMINTAA PÄIVÄNTASAAJAN GUINEAN KALASTUSVYÖHYKKEELLÄ KOSKEVAT EDELLYTYKSET A. Lisenssin hakemista ja lisenssin myöntämistä koskevat muodollisuudet Lisenssien, joiden perusteella yhteisön jäsenvaltion lipun alla purjehtivat alukset saavat kalastaa Päiväntasaajan Guinean kalastusvyöhykkeellä, hakemiseen ja myöntämiseen sovelletaan seuraavaa menettelyä: Yhteisön toimivaltaiset viranomaiset jättävät Päiväntasaajan Guinean kala- ja metsätalousministeriölle Euroopan yhteisöjen komission Päiväntasaajan Guineassa olevan edustuston välityksellä hakemuksen kutakin sellaista alusta varten, joka haluaa harjoittaa kalastustoimintaa sopimuksen perusteella. Hakemukset tehdään Päiväntasaajan Guinean tasavallan toimivaltaisten viranomaisten tätä tarkoitusta varten toimittamilla lomakkeilla, joiden malli on oheisena (lisäys 1). Päiväntasaajan Guinean viranomaiset toimittavat allekirjoitetut lisenssit Euroopan yhteisöjen komission Päiväntasaajan Guineassa olevan edustuston välityksellä laivanvarustajille tai niiden edustajille viidentoista työpäivän kuluessa hakemuksen jättämisestä. Jos ylivoimainen este näytetään toteen ja Euroopan yhteisö sitä pyytää, korvataan aluksen lisenssi kuitenkin toisen aluksen, jolla on samanlaiset ominaisuudet, nimissä olevalla lisenssillä. Laivanvarustaja, jonka aluksen lisenssi mitätöidään, palauttaa mitätöidyn lisenssin Päiväntasaajan Guinean tasavallan kala- ja metsätalousministeriölle Euroopan yhteisöjen komission edustuston välityksellä. Uudesta lisenssistä on käytävä ilmi: -myöntämispäivä, -se, että tällä lisenssillä kumotaan ja korvataan toiselle alukselle myönnetty lisenssi. Tällöin ei uutta kertakorvausta tarvitse maksaa. Lisenssi on säilytettävä jatkuvasti aluksella. Saatuaan ilmoituksen Euroopan yhteisön komissiolta ennakkomaksun suorittamisesta Päiväntasaajan Guinean viranomaiset merkitsevät kyseisen aluksen luetteloon, joka lähetetään tiedoksi Päiväntasaajan Guinean kalastusta valvoville viranomaisille. Ennen itse lisenssin saamista siitä voidaan saada jäljennös faksin välityksellä; tämä jäljennös on säilytettävä aluksella, ja sen nojalla alus saa kalastaa lisenssin alkuperäiskappaleen saamiseen asti. Lisenssien voimassaoloaika on yksi vuosi. Ne voidaan uusia. Maksu on 20 EUR Päiväntasaajan Guinean kalastusvyöhykkeellä pyydetyltä kalatonnilta. Päiväntasaajan Guinean toimivaltaiset viranomaiset ilmoittavat lisenssimaksun maksumuodollisuudet ja varsinkin käytettävät pankkitilit ja valuuttayksiköt. Lisenssit myönnetään sen jälkeen, kun vuosittaisena kertakorvauksena on maksettu 1 300 EUR kultakin nuottaa käyttävältä tonnikala-alukselta, 200 EUR kultakin vapapyydyksiä käyttävältä tonnikala-alukselta sekä 300 EUR kultakin pintasiima-alukselta. B. Saalisilmoitukset ja varustamoille lankeavien maksujen tilitys Aluksen päällikkö täyttää lisäyksessä 2 olevan mallin mukaisen kalastuslomakkeen jokaisesta Päiväntasaajan Guinean kalastusvyöhykkeellä toteutetusta kalastusjaksosta. Aluksen päällikön allekirjoittamat, selvästi täytetyt lomakkeet toimitetaan mahdollisimman pian käsittelyä varten merentakaisten alueiden tieteelliselle ja tekniselle tutkimuslaitokselle (ORSTOM) tai Espanjan valtamertentutkimuslaitokselle (IEO). Jos näitä määräyksiä ei noudateta, Päiväntasaajan Guinean hallituksella on oikeus peruuttaa määräyksiä rikkovan aluksen lisenssi siihen asti, kun muodollisuudet on hoidettu, sekä määrätä 16 päivänä helmikuuta 1987 annetun kalastuslain N:o 2/1987 mukaisia seuraamuksia. Jäsenvaltiot ilmoittavat Euroopan yhteisöjen komissiolle 15 päivään huhtikuuta mennessä kuluneen vuoden pyydetyt tonnimäärät sellaisina kuin tutkimuslaitokset ovat ne vahvistaneet. Komissio laatii näiden tietojen perusteella kyseisen kalastusvuoden maksulaskelman, jonka se lähettää Päiväntasaajan Guinean viranomaisille. Laivanvarustajat saavat huhtikuun loppuun mennessä ilmoituksen Euroopan yhteisöjen komission laskelmasta, ja niiden on suoritettava maksuvelvollisuutensa 30 päivän kuluessa. Jos todellisuudessa suoritetun kalastuksen perusteella maksettava määrä on pienempi kuin ennakkomaksun määrä, erotusta ei palauteta laivanvarustajalle. C. Tarkastukset ja valvonta Kaikkien Päiväntasaajan Guinean kalastusvyöhykkeellä kalastavien yhteisön alusten on sallittava kaikkien Päiväntasaajan Guinean tarkastuksesta ja valvonnasta vastaavien viranomaisten pääsy alukselle ja helpotettava heidän tehtäviensä hoitamista. Viranomainen ei saa viipyä aluksella kauemmin kuin saaliiden tarkastamiseen pistokokein sekä muihin kalastustoimintaan liittyviin tarkastuksiin tarvittavan ajan. D. Kalastusvyöhykkeet Pöytäkirjan 1 artiklassa tarkoitetuilla aluksilla on oikeus harjoittaa kalastustoimintaa yli neljän meripeninkulman päässä perusviivoista sijaitsevilla vesillä. E. Kalastusvyöhykkeelle tulo ja sieltä poistuminen Kolmen tunnin kuluessa Päiväntasaajan Guinean rannikon vyöhykkeelle saapumisesta tai vyöhykkeeltä poistumisesta ja joka kolmas päivä harjoitettaessa kalastusta Päiväntasaajan Guinean vesillä laivojen edellytetään antavan aluksen sijainnin ja aluksella olevat saaliit suoraan tiedoksi Päiväntasaajan Guinean viranomaisille, mieluiten faksina, ja jos faksia ei ole, radion välityksellä. Faksinumero ja radiotaajuus ilmoitetaan lisenssin antamisen yhteydessä. Päiväntasaajan Guinean viranomaisten ja laivanvarustajien on säilytettävä faksien jäljennökset ja radiolla annettujen tiedonantojen nauhoitukset, kunnes molemmat osapuolet ovat hyväksyneet B kohdassa tarkoitetun lopullisen maksulaskelman. Alusta, jonka havaitaan harjoittavan kalastustoimintaa ja joka ei ole ilmoittanut siitä Päiväntasaajan Guinean viranomaisille, pidetään ilman lisenssiä kalastavana aluksena. F. Menettely aluksen pysäyttämisen yhteydessä 1. Päiväntasaajan Guineassa sijaitsevalle Euroopan yhteisöjen komission edustustolle on kahden työpäivän kuluessa annettava tieto yhteisön jäsenvaltion lipun alla purjehtivan sekä yhteisön ja kolmannen maan välillä tehdyn sopimuksen perusteella toimivan kalastusaluksen jokaisesta pysäyttämisestä Päiväntasaajan Guinean yksinomaisella talousvyöhykkeellä. Sille on toimitettava samanaikaisesti lyhyt selvitys pysäyttämiseen johtaneista olosuhteista ja syistä. 2. Yhden työpäivän kuluessa edellä mainittujen tietojen vastaanottamisesta pidetään Euroopan yhteisöjen komission Päiväntasaajan Guineassa sijaitsevan edustuston, kalastuksesta vastaavan osaston ja tarkastusviranomaisten välinen yhteistoimintakokous, johon voi osallistua myös kyseisen jäsenvaltion edustaja, ennen kuin harkitaan mitään aluksen päällikköön tai miehistöön taikka aluksen lastiin ja laitteistoon kohdistuvia toimenpiteitä, ellei kyse ole oletettuun rikkomiseen liittyvien todisteiden turvaamiseen pyrkivästä toimenpiteestä. Tässä kokouksessa osapuolet luovuttavat toisilleen kaikki asiakirjat ja tiedot, joista voi olla hyötyä tilanteeseen johtaneiden olosuhteiden selvittämisessä. Laivanvarustajalle tai hänen edustajalleen ilmoitetaan kokouksen tuloksesta samoin kuin pysäyttämisestä mahdollisesti aiheutuvista kaikista toimenpiteistä. 3. Ennen oikeustutkinnan aloittamista oletettu rikkominen on pyrittävä ratkaisemaan sopimusmenettelyllä. Tämän menettelyn on päätyttävä viimeistään kolmen työpäivän kuluttua aluksen pysäyttämisestä. 4. Jos asiaa ei ole saatu ratkaistua sopimusmenettelyllä ja päällikköä vastaan nostetaan kanne Päiväntasaajan Guinean toimivaltaisessa oikeuslaitoksessa, toimivaltainen viranomainen määrää kahden työpäivän kuluessa sopimusmenettelyn päättymisestä kohtuullisen pankkitakauksen, kunnes oikeuden päätös on annettu. Toimivaltainen viranomainen vapauttaa pankkitakauksen, kun kyseisen aluksen päällikköä koskeva vapauttava oikeuden päätös on annettu. 5. Alus ja sen miehistö vapautetaan -yhteistoimintakokouksen päätyttyä, jos todetut seikat sen sallivat, tai -mahdollisen sakkomaksun vastaanottamisen jälkeen (sovintomenettely), tai -kun pankkitakaus on asetettu (oikeustutkinta). 6. Jos jompikumpi osapuolista katsoo, että edellä mainitun menettelyn soveltaminen aiheuttaa ongelmia, se voi pyytää kiireellisiä neuvotteluja sopimuksen 8 artiklan nojalla. Lisäys 1 PÄIVÄNTASAAJAN GUINEAN TASAVALTAKALASTUSLISENSSIHAKEMUSLOMAKE 1. Voimassaoloaika: 2. Aluksen nimi: 3. Laivanvarustajan nimi: 4. Rekisteröintisatama (ja -maa): 5. Pyyntimuoto: 6. Sallittu silmäkoko: 7. Aluksen pituus: 8. Leveys: 9. Bruttovetoisuus: 10. Ruumien tilavuus: 11. Koneteho: 12. Rakentamistapa: 13. Aluksen tavanomainen miehitys: 14. Radiolaitteet: 15. Päällikön nimi: Laivanvarustaja tai hänen edustajansa ovat täysin vastuussa annetuista tiedoista. Hakemuksen päivämäärä: Lisäys 2 >TAULUKON PAIKKA> RAHOITUSSELVITYS 1. TOIMENPITEEN NIMI: Kalastusmahdollisuuksien ja taloudellisen korvauksen vahvistamista koskeva EY:n ja Päiväntasaajan Guinean kalastussopimukseen liitettävä uusi pöytäkirja 2. BUDJETTIKOHTA: B7-8000 3. OIKEUSPERUSTA: perustamissopimuksen 37 artikla yhdessä sen 300 artiklan 2 ja 3 kohdan kanssa EY:n ja Päiväntasaajan Guinean kalastussopimus (EYVL L 188, 16.7.1984) 4. TOIMENPITEEN KUVAUS 4.1 Toimenpiteen yleistavoite: vuoden voimassa oleva pöytäkirja ja sen liite 4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännöt -Kesto: 1.7.2000-30.6.2001 -Uusimista koskevat yksityiskohtaiset säännöt: neuvottelut ennen pöytäkirjan voimassaolon päättymistä 5. MENOJEN JA TULOJEN LUOKITUS 5.1 Pakollinen 5.2 Jaksotetut määrärahat 5.3 Oletettu tulolaji 6. MENO-/TULOLAJI Muut: kolmannelle maalle myönnettävä taloudellinen korvaus pöytäkirjassa määrättäviä kyseisen maan myöntämiä kalastusmahdollisuuksia vastaan 7. VAIKUTUKSET TALOUSARVIOON: 7.1 Toimenpiteen kokonaiskustannusten laskutapa (yksittäisten kustannusten määrittely), ks. pöytäkirjan liite 7.2 Kustannusten jakautuminen eri tekijöiden kesken Miljoonaa euroa (nykyisin hinnoin) >TAULUKON PAIKKA> 7.3 Aikataulu: täytetään ehdotettaessa uusia toimenpiteitä Komissio esittää budjettivallan käyttäjälle määrärahasiirtoa koskevan pyynnön 31 päivänä joulukuuta 2000 maksettavan maksun suorittamista varten. Yhteisen julistuksen mukaisesti, joka koskee budjettivallan käyttäjälle kalastussopimusten osalta suunnattavan tiedotuksen kehittämistä, komissio ilmoittaa budjettivallan käyttäjälle siirtopyynnön syyt. Miljoonaa euroa >TAULUKON PAIKKA> 8. PETOSTENVASTAISET TOIMENPITEET (JA NIIDEN SOVELTAMISESTA SAADUT TULOKSET) Koska kyseessä on maksusuorite (kalastusmahdollisuus), kolmannen maan viranomaiset käyttävät yhteisön maksamia rahoitusosuuksia sopivaksi katsomallaan tavalla, mutta niiden on kuitenkin toimitettava yhteisölle jokaisessa sopimuksessa määrättyjen yksityiskohtaisten sääntöjen mukaisesti kertomukset tiettyjen määrärahojen (tieteellisten tutkimusohjelmien saama osuus) käytöstä. Sopimuksessa määrätään lisäksi yhteisön alusten saalisilmoituksista. 9. KUSTANNUSTEHOKKUUSANALYYSI >TAULUKON PAIKKA> Tonnikalasopimuksen etuihin kuuluu kunkin pyydetyn tonnikalatonnin yksikkökustannus, joka on yhteisölle 80 EUR ja varustamoille 20 EUR, kun yhden tonnikalatonnin kaupallinen arvo on keskimäärin 1 000 EUR. Koska tonnikala on laajasti vaeltava laji, tonnikalanpyynnille on ominaista, että tietyn vyöhykkeen todelliset saaliit voivat vaihdella erittäin paljon kalastusvuodesta toiseen. Koska yhteisön kalastusalusten saaliita kolmansien maiden vesillä on mahdotonta tietää ennakolta, kaikissa tonnikalaa koskevissa sopimuksissa määrätään kiinteästä summasta, jonka yhteisö maksaa suorassa suhteessa arvioituihin saaliisiin (viitesaalismäärä), jotka määritellään edellisten vuosien saaliiden keskiarvon perusteella ja tarkistetaan tarvittaessa kalastamaan oikeutettujen alusten määrän mukaan. Jos arvioitu taso ylitetään, suoritetaan lisämaksu. Päinvastaisessa tapauksessa kolmas maa saa pitää maksun. Neuvosto on antanut AKT-maiden kanssa tehtäviä kalastussopimuksia varten neuvotteluohjeet, joissa korostetaan yhteisön ja kyseisten maiden välisten kalastussuhteiden luomisen ja ylläpitämisen merkitystä yhteisölle. Päiväntasaajan Guinean osalta pöytäkirjajaksolla 1997/2000 rekisteröidyt keskimääräiset saaliit olivat noin 4 000 tonnia vuodessa (4 004 tonnia vuonna 1998 ja 4 635 tonnia vuonna 1999) 4 000 tonnin vuotuista viitesaalismäärää kohti. Taloudellisesta 320 100 EUR kokonaiskorvauksesta 120 100 EUR on varattu koulutukseen, tieteelliseen tutkimukseen, merivalvontaan ja pienimuotoisen kalastuksen tukeen. Tämä on osoitus komission halusta turvata yhteisön alusten kalastustoiminnan kehittämisen lisäksi myös Päiväntasaajan Guinean kalastusalan kestävä kehitys. Saaliista saadun suoran kaupallisen hyödyn lisäksi sopimuksesta voidaan todeta syntyvän seuraavia etuja: -kalastusalusten työllisyyden takaaminen, -kerrannaisvaikutukset satamien, kalahuutokauppojen, jalostuslaitosten, varustamojen ja palvelualojen työllisyyteen asianomaisilla alueilla, -työpaikkojen syntyminen alueille, joilla ei ole muita työllistämisvaihtoehtoja kalastuksen lisäksi, -yhteisön markkinoilla tarvittavien kalastustuotteiden toimitusten varmistaminen. Näiden etujen lisäksi on luonnollisesti otettava huomioon yhteisön ja Päiväntasaajan Guinean suhteiden merkitys kalastusalalla ja poliittisella tasolla. 10. HALLINTOMENOT (YLEISEN TALOUSARVION A OSA) Ei vaikutusta hallintomenoihin.